ZELENJAK PLIN d.o.o., Trg Antuna Mihanovića 1, Klanjec, OIB: 21507021048,  kojeg zastupa direktor Željko Ilić,
(u daljnjem tekstu: Operator distribucijskog sustava) 
i 
_______________ ________________, ________, OIB:___________, kojeg zastupa direktor, _________________ (u daljnjem tekstu: Korisnik sustava) 
(zajedno u daljnjem tekstu: Ugovorne strane)
sklapaju dana __.__._____. godine
UGOVOR 
O DISTRIBUCIJI PLINA 
I. PREDMET UGOVORA
Članak 1.
(1) Ovim Ugovorom o distribuciji plina (u daljnjem tekstu: Ugovor) uređuju se prava i obveze Operatora distribucijskog sustava i Korisnika sustava koji u ime i za račun krajnjeg kupca priključenog na distribucijski sustav ugovara uvjete distribucije plina, odredbe o kvaliteti opskrbe plinom, uvjete ograničenja isporuke plina, odredbe o očitanju i dostave mjernih podataka, odredbe o obračunu i plaćanju naknade za korištenje distribucijskog sustava, vrijeme i mjesto isporuke plina te ostale odredbe.

(2) Uređenje međusobnih odnosa iz stavka 1. ovog članka temelji se na odredbama ovog Ugovora, Zakona o tržištu plina, Pravilima o organizaciji tržišta plina, Općim uvjetima opskrbe plinom,  Mrežnim pravilima plinskog distribucijskog sustava, Metodologiji utvrđivanja iznosa tarifnih stavki za distribuciju plina  i ostalim važećim zakonima i podzakonskim propisima kojima se uređuje energetski sektor, regulacija energetskih djelatnosti i tržište plina, kao i propisa donesenih na temelju tih zakona.
(3) Sastavni dio ovog Ugovora čine Opći uvjeti korištenja distribucijskog sustava propisani  važećim Mrežnim pravilima plinskog distribucijskog sustava.

Članak 2.
(1) Usluga distribucije plina može biti standardna i nestandardna.
(2) Standardna usluga distribucije plina podrazumijeva preuzimanje plina na ulazu u distribucijski sustav, isporuku plina na obračunskim mjernim mjestima krajnjih kupaca koje Korisnik sustava opskrbljuje plinom na distribucijskom području Operatora distribucijskog sustava, a koji se vode u Registru obračunskih mjernih mjesta kojeg uspostavlja i vodi operator tržišta plina (u daljnjem tekstu: Popis), očitanje plinomjera i druge mjerne opreme na obračunskom mjernom mjestu, dostavu podataka o očitanju, praćenje kvalitete plina te ostale aktivnosti koje je Operator distribucijskog sustava dužan obavljati u okviru standardne usluge koja je definirana zakonima i podzakonskim propisima kojima se uređuje energija, regulacija energetskih djelatnosti i tržište plina.
(3) Nestandardna usluga distribucije plina podrazumijeva sve usluge koje zakonima i podzakonskim propisima kojima se uređuje energija, regulacija energetskih djelatnosti i tržište plina nisu definirane kao standardna usluga, odnosno nisu sadržane u naknadi za priključenje i dijelu cijene plina prema tarifnim stavkama za energetsku djelatnost distribucije plina.
(4) Operator distribucijskog sustava i Korisnik sustava dužni su ažurirati popis obračunskih mjernih mjesta u skladu sa Mrežnim pravilima plinskog distribucijskog sustava.

II. UVJETI DISTRIBUCIJE PLINOM 

Članak 3.
(1) Operator distribucijskog sustava dužan je obavljati uslugu distribucije plina pouzdano i kvalitetno u skladu s mjerodavnim propisima, propisanim standardima, pravilima struke i dobrim poslovnim običajima. Iznimno, Operator distribucijskog sustava ne odgovara za odstupanje od pouzdanog i kvalitetnog ispunjenja obveze distribucije plina u slučaju nastanka okolnosti na koje nije mogao utjecati.
(2) Operator distribucijskog sustava ne odgovara za štetu nastalu Korisniku sustava i trećim osobama u slučaju ulaska plina nestandardne kvalitete u distribucijski sustav.
Članak 4.
(1) Korisnik sustava je dužan osigurati kvalitetu opskrbe plinom sukladno važečim Općim uvjetima opskrbe plinom.
(2) Korisnik sustava je dužan osigurati da plin koji predaje u distribucijski sustav zadovoljava uvjete kvalitete plina određene odredbama važećih Općih uvjeta opskrbe plinom i Mrežnih pravila plinskog distribucijskog sustava.

III. OČITANJE I DOSTAVA MJERNIH PODATAKA
Članak 5.
(1) Operator distribucijskog sustava se obvezuje izvršiti mjerenje isporučene količine plina na  obračunskom mjernom mjestu krajnjeg kupca, i to putem plinomjera i druge mjerne opreme sukladno Mrežnim pravilima plinskog distribucijskog sustava. 
(2) Operator distribucijskog sustava za svako obračunsko mjesto određuje tehničke i druge značajke plinomjera i druge mjerne opreme sukladno Mrežnim pravilima plinskog distribucijskog sustava.

(3) Plinomjer i druga mjerna oprema na obračunskom mjernom mjestu sastavni je dio distribucijskog sustava.

Članak 6.
Operator distribucijskog sustava se obvezuje očitavati plinomjere i drugu mjernu opremu redovito, u ugovorenim rokovima, u skladu s Mrežnim pravilima plinskog distribucijskog sustava, što se smatra standardnom uslugom, radi prikupljanja registriranih mjernih podataka.
Članak 7.
Ako Operator distribucijskog sustava ne može pristupiti obračunskom mjernom mjestu krajnjeg kupca radi očitanja stanja plinomjera ili druge mjerne opreme u tom slučaju Operator distribucijskog sustava ima pravo procijeniti količinu plina isporučenu u obračunskom razdoblju. Operator distribucijskog sustava količinu plina isporučenu na obračunskim mjernim mjestima može procijeniti najviše dva puta uzastopno.
Članak 8.
Operator distribucijskog sustava dužan je u propisanim rokovima dostaviti Korisniku sustava podatke o očitanju sa svih obračunskih mjernih mjesta navedenih u Popisu.
IV. VRIJEME I MJESTO ISPORUKE

Članak  9.
Isporuka plina smatra se izvršenom u trenutku prolaska plina preko plinomjera ili druge mjerne opreme na svim obračunskim mjernim mjestima navedenih u Popisu.

V. OBRAČUN I PLAĆANJE NAKNADE ZA KORIŠTENJE DISTRIBUCIJSKOG SUSTAVA
Članak 10.
(1) Korisnik sustava se obvezuje plaćati Operatoru distribucijskog sustava naknadu za standardnu uslugu distribucije plina i korištenje distribucijskog sustava, kao i naknadu za izvršene nestandardne usluge u distribuciji plina. 
(2) Naknadu za standardnu uslugu distribucije plina Korisnik sustava će plaćati sukladno Metodologiji utvrđivanja iznosa tarifnih stavki za distribuciju plina koju određuje Hrvatska energetska regulatorna agencija.
(3) Korisnik sustava će plaćati naknadu za nestandardne usluge Operatora distribucijskog sustava koju određuje Hrvatska energetska regulatorna agencija sukladno Metodologiji utvrđivanja cijena nestandardnih usluga za transport plina, distribuciju plina, skladištenje plina i javnu uslugu opskrbe plinom.

Članak 11.
(1) Operator distribucijskog sustava će Korisniku sustava obračunati standardnu uslugu distribucije plina na temelju distribuiranih količina plina za sva obračunska mjerna mjesta krajnjih kupaca koja su navedena u Popisu.

(2)  Operator distribucijskog sustava će Korisniku sustava obračunati one nestandardne usluge distribucije plina koje ga terete sukladno Zakonu o tržištu plina, Općim uvjetima opskrbe plinom, Mrežnim pravilima plinskog distribucijskog sustava i drugim važećim propisima. 
Članak 12.
(1) Operator distribucijskog sustava će Korisniku sustava ispostaviti račun za standardne usluge distribucije plina jednom mjesečno za prethodni mjesec, koji je Korisnik sustava dužan platiti u roku od 10 dana od njegovog  izdavanja.
(2) Za nestandardne usluge Operator distribucijskog sustava će Korisniku sustava ispostavljati račun po izvršenim uslugama, koji je Korisnik sustava dužan platiti u roku od 10 dana od njegovog  izdavanja.
Članak 13.
Za zakašnjela plaćanja, Operator distribucijskog sustava će obračunavati zakonsku zateznu kamatu od dana dospijeća novčane obveze do dana kada je Korisnik sustava doznačio sredstva na poslovni račun Operatora distribucijskog sustava.
Članak 14.
(1) Kao instrument osiguranja plaćanja Korisnik sustava će prilikom potpisa ovog Ugovora operatoru distribucijskog sustava uručiti običnu zadužnicu na iznos od ______ EUR (slovima: __________________________________), izdanu sukladno Ovršnom zakonu, a koja odgovara visini od 5% iznosa procijenjene naknade za korištenje distribucijskog sustava za razdoblje od jedne godine, uvećano za PDV. Običnom zadužnicom Korisnik sustava daje svoj pristanak da se zaplijene svi računi Korisnika sustava kojih Korisnik sustava ima kod pravnih osoba koje obavljaju poslove platnog prometa te da se novac s tih računa isplati Operatoru distribucijskog sustava, odnosno provede neposredna ovrha na cjelokupnoj imovini Korisnika sustava, radi podmirenja tražbine Operatora distribucijskog sustava u iznosu naznačenom u običnoj zadužnici.  
(2) Uslijed bilo koje promjene podataka iz Popisa koji će rezultirati povećanjem ugovornih količina plina između Korisnika sustava i krajnjih kupaca  na distribucijskom području Operatora distribucijskog sustava, Operator distribucijskog sustava utvrdit će novu vrijednost zadužnice ili bankarske garancije koju se Korisnik sustava obvezuje dostaviti na pisani poziv Operatora distribucijskog sustava.

(3) Korisnik sustava je suglasan da u sučaju kašnjenja s plaćanjem svoje obveze, dva mjeseca uzastopno, Operator distribucijskog sustava ima pravo naplatiti zadužnicu u iznosu dospijelih obveza iz ovog Ugovora, uz prethodnu obavijest od najmanje 7 dana.

(4) Za aktiviran (iskorišten) instrument osiguranja plaćanja Korisnik sustava se obvezuje na pisani poziv Operatera distribucijskog sustava, u roku osam dana, dostaviti novi primjerak zadužnice potvrđene (soleminizirane) od javnog bilježnika. 
VI. UVJETI OGRANIČENJA I PREKID ISPORUKE PRIRODNOG PLINA
Članak 15.
Operator distribucijskog sustava ima pravo ograničiti ili obustaviti pružanje usluge distribucije plina u skladu s važećim zakonskim i podzakonskim propisima.
Članak 16.
(1) Operator distribucijskog sustava dužan je po nalogu Korisnika sustava obustaviti isporuku plina krajnjem kupcu u slučajevima propisanim važećim zakonskim i podzakonskim propisima.
(2) U slučaju da Operator distribucijskog sustava nije u mogućnosti izvršiti obustavu isporuke plina po nalogu Korisnika sustava, a zbog nedostatka suradnje od strane krajnjeg kupca i/ili vlasnika nekretnine, Korisnik sustava je dužan sudskim putem osigurati Operatoru distribucijskog sustava pristup nekretnini radi izvršenja obustave isporuke plina te neće zaračunati nadoknadu propisanu u Općim uvjetima opskrbe plinom. 
VII. TRAJANJE I OTKAZ UGOVORA
Članak 17.
(1) Ovaj Ugovor zaključuje se na neodređeno vrijeme, a stupa na snagu danom njegovog sklapanja.

(2) Svaka Ugovorna strana ima pravo raskinuti Ugovor. Na raskid Ugovora primjenjuju se odredbe Općih uvjeta korištenja distribucijskog sustava.
VIII. ZAVRŠNE ODREDBE
Članak 18.  
(1) Izmjena zakona i podzakonskih propisa kojima se uređuje energetski sektor, regulacija energetskih djelatnosti i tržište plina automatski se primjenjuje na ovaj Ugovor, bez potrebe izmjene samog Ugovora.

(2) Sve eventualne elemente međusobnih odnosa koji nisu obuhvaćeni ovim Ugovorom, Ugovorne strane će posebno regulirati dodatkom Ugovoru, sklopljenim na temelju Zakona o obveznim odnosima i važećih propisa iz članka 1. ovog Ugovora.  
(3) Sve eventualne izmjene i dopune ovog Ugovora u vidu dodatnih ugovora, sporazuma ili odluka moraju biti sačinjene u pisanom obliku. 
Članak 19.
Sklapanjem ovog Ugovora Ugovorne strane se obvezuju da tijekom važenja Ugovora u cijelosti prihvaćaju odredbe važećih Općih uvjeta opskrbe plinom, Mrežnih pravila plinskog distribucijskog sustava, Pravilnika o organizaciji tržišta prirodnog plina, Metodologije utvrđivanja iznosa tarifnih stavki za distribuciju plina, Cjenika nestandardnih usluga Operatora distribucijskog sustava, Općih uvjeta korištenja distribucijskog  i ostalih važećih zakona i podzakonskih propisa kojima se uređuje energetski sektor, regulacija energetskih djelatnosti i tržište plina, kao i propisa donesenih na temelju tih zakona.
Članak 20.
(1) Svi eventualni sporovi koji bi mogli nastati ili proizaći iz ovog Ugovora rješavati će se sporazumno, u duhu dobrih poslovnih običaja.

(2) U nemogućnosti postizanja sporazumnog rješenja, sporove će rješavati stvarno nadležan sud u mjestu sjedišta Operatora distribucijskog sustava.
Članak 21.
Ugovorne strane vlastoručno potpisuju ovaj ugovor u znak prihvaćanja prava i obveza koje proizlaze iz istoga.

Članak 22.
Ovaj Ugovor sastavljen je u dva (2) istovjetna primjerka, od kojih svaka Ugovorna strana zadržava po jedan (1) primjerak Ugovora.

Članak 23.
Osobe za kontakt po ovom Ugovoru;
Za Operatora distribucijskog sustava:



Za Korisnika sustava:
Ime i prezime: Irena Ratkajec




me i prezime:_____________________
Telefon: 049/551-049





Telefon:__________________________
Fax: 049/551-055





Fax:_____________________________
Mobitel: 0992360895





Mobitel:__________________________

e-mail: info@zelenjak-plin.hr




e-mail adresa:_____________________
         Operator distribucijskog sustava:




    Korisnik sustava:

             
   

         Direktor:




  
                         Direktor:   

         
___________________                     

      

   __________________


        Željko Ilić

